Keményen küzd a rákos színésznõ
Shannen Doherty, a Beverly Hills 90210 és a Bûbájos boszorkák sztárja a Flashback Friday (nosztalgiázós péntek) tiszteletére rakott ki magáról egy olyan képet, amely nemrégiben, közvetlenül kemoterápia után készült róla.
A fekete-fehér fotót a színésznõ megható sorokkal egészítette ki. „Nosztalgiázós péntek: ez csak nagyon rövid idõvel ezelõtt történt. A kemó utáni nap nem mindig valami szuper. Van, hogy nem tudsz táncolni, vagy akár enni, de még csak a holnapra gondolni sem. Megesik, hogy úgy érzed, nem fogod túlélni. 

De ez elmúlik. Van, hogy a következõ napon, vagy két, esetleg hat nap múlva, de túl leszel rajta, és lehetséges a továbblépés. A remény mindig ott van. A lehetséges mindig lehetséges. A rákban szenvedõ sorstársaimnak és minden más szenvedõnek üzenem: maradjatok bátrak. Maradjatok erõsek! Maradjatok pozitívak!”

Doherty nem most elõször rakott ki az Instagram-oldalára képet magáról, amióta kiderült, hogy mellrákja van: részletesen dokumentálta a haja levágását is (amire szintén a kezelés miatt volt szükség), és konkrétan kemoterápia közben készült fényképet is láthattunk már tõle. 

Ezekkel a fotókkal a sztár természetesen a sorstársait szeretné bátorítani. Szerencsére azonban mellette is sokan állnak: nemrégiben olyan híres barátnõi biztosították támogatásukról, mint Sarah Michelle Gellar vagy Chelsea Handler (lásd a fenti és a lenti Instagram-képeket).
Shannen Doherty média tévé sorozat szórakozás